
ДО 
ПРЕДСЕДАТЕЛЯ
НА ОБЩИНСКИ СЪВЕТ
ГР. КНЕЖА

ПРЕДЛОЖЕНИЕ
от
Илийчо Пламенов Лачовски - кмет на Община Кнежа

ОТНОСНО: Проект за изменение и допълнение на Наредба №9 за определянето и администрирането на местните такси и цени на услуги  

             УВАЖАЕМА Г-ЖО ПРЕДСЕДАТЕЛ,
             УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,     
 Решението за приемане на Проект за изменение и допълнение на Наредба №9 за определянето и администрирането на местните такси и цени на услуги е продиктувано от необходимостта да се извърши актуализация на подзаконовия нормативен акт, свързана с определянето и администрирането на местните такси и цени на предоставяните на физически и юридически лица услуги, реда и срока за тяхното събиране, както и заплащането на отделни видове такси на територията на община Кнежа.
       	Мотивите за приемане на Проекта за изменение и допълнение на Наредба №9 за определянето и администрирането на местните такси и цени на услуги са следните:
     	Сега действащата Наредба за определянето и администрирането на местни такси и цени на услуги на територията на община Кнежа е претърпяла множество изменения и допълнения, но всички те са се изразявали само в единични такива според конкретно възникнала необходимост. Което води до допуснати технически грешки, които следва да се отстранят. Освен изложеното се установява, че администрацията предлага и извършва услуги, които не са разписани в местното законодателство, но същите произтичат като задължения за извършването им от съответната община посредством нормативен акт от по-висока степен. Извън горното, част от наименованията на услугите в Наредбата не съответстват на наименованията съгласно Административният регистър, който, се поддържа от администрацията на Министерския съвет, в изпълнение на Наредбата за административния регистър.
С оглед на това, предвид ясно изразената тенденция от необходимостта за създаването, на услуги, отстраняването на допуснати технически грешки, както и привеждането на Наредбата за определянето и администрирането на местни такси и цени на услуги на територията на община Кнежа в синхрон с действащото българско законодателство и актуалната обществено-икономическа обстановка, се обуславя необходимостта от приемането на изменения и допълнения относно видовете предлагани услуги и техните такси и цени, заложени в Наредбата за определянето и администрирането на местни такси и цени на услуги на територията на община Кнежа.
Целите, които се поставят с предложения проект и очакваните резултати:
Проектът на Наредба за изменение и допълнение на Наредбата за определянето и aдминистрирането на местните такси и цени на услуги на територията на община Кнежа цели съдържанието на същата да бъде в съответствие с действащите нормативни актове от по-висока степен, да се постигане ясна регламентация в уредбата на обществените отношения касаещи предоставянето на услуги и права. С измененията се създават условия за разширяване на предлаганите услуги и повишаване на тяхното качество. Ефективно разпределение на общинските ресурси, чрез определяне на цени на услугите, както и възстановяване на разходите по предоставените услуги.
    Финансовите и други средства, необходими за прилагане на предложения проект няма да са свързани с изразходване на допълнителни финансови средства, които да бъдат предвидени в бюджета на общината, както и ангажиране на допълнителни човешки ресурси.
   Анализ на съответствие с правото на Европейския съюз
   Настоящият проект за нормативен акт е съобразен със Закон за местните данъци и такси, Закона за местното самоуправление и местната администрация, които от своя страна са в синхрон с действащото европейско законодателство.   
   Проектът е разработен в съответствие с Европейската харта за местно самоуправление и директивите на Европейската общност, свързани с тази материя. Предвид това, че предлаганият проект съответства на действащото законодателство, същият не противоречи на правото на Европейския съюз. Той е изграден върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект.
   Предлаганият проект на Наредбата за изменение и допълнение на Наредба №9 за определянето и администрирането на местните такси и цени на услуги е с правно основание чл. 8, ал. 1 и ал. 2, във вр. с чл. 7 и чл. 6, ал. 2 от ЗМДТ. Проектът е съобразен с нормативните актове на Република България, с подзаконовата нормативна уредба на Община Кнежа, както и с европейското законодателство.
           С оглед гореизложеното и на основание чл. 21, ал. 1, т. 7 и ал. 2 от Закона за местното самоуправление и местната администрация, чл. 8, ал. 1 и ал. 2, във вр. с чл. 7 и чл. 6, ал. 2 от ЗМДТ, чл. 76, ал. 3 и чл. 77, във връзка с чл. 79 от Административнопроцесуалния кодекс,  чл. 8, чл. 26, ал. 1, ал. 2 и ал. 4, във вр. с чл. 28 от Закона за нормативните актове,  предлагам на Общински съвет - гр. Кнежа да приеме следните
Р Е Ш Е Н И Я:
1. Общински съвет-Кнежа изменя Наредба №9 за определянето и администрирането на местните такси и цени на услуги по следния начин:
§ 1. Изменя се алинея 2 на чл. 19, като придобива следната редакция:
(2) Лицата подават декларация по образец в ЦАО, която се приема и завежда в програмата на местни данъци и такси. Когато декларираният имот е съсобствен, декларацията следва да бъде подадена от всички съсобственици на имота.
§ 2. Изменя се алинея 1 на чл. 23, като придобива следната редакция:
(1) За ползване на тротоари, площади, улични платна и други терени за търговска дейност на открито, вкл. и разполагане на маси, столове, витрини се събира такса на кв.м. за:
		1.	гр. Кнежа:
	
	Такса/кв.м.

	а)  на месец
	12 лв., с вкл. ДДС



	          2.  кметствата на община Кнежа
	Такса/ кв.м.

	а)  на месец
	6 лв., с вкл. ДДС



§ 3. Изменя се алинея 4 на чл. 23, като придобива следната редакция:
(4) За ползване на места, върху които са организирани панаири, събори и празници, за продажба на стоки се събира такса на кв.м.
	1. в гр. Кнежа и в кметствата:
	
	Такса/кв.м.

	 на ден
	7,20 лв., с вкл. ДДС



	2. За продажба с използването на лек автомобил – 12 лв. на ден, с вкл. ДДС. 
	3. За продажба от товарен автомобил с или без ремарке - 24 лв. на ден, с вкл. ДДС.
	4. за продажба от маса с паркирано МПС до нея –18 лв. на ден, с вкл. ДДС.
§ 3. Изменя се алинея 5 на чл. 23, като придобива следната редакция:
(5) За ползване на места, върху които са организирани панорами,   моторни люлки и други се събира такса на кв.м. 
	1.	в гр. Кнежа и в кметствата:
	
	Такса/кв.м.

	а)  на ден
	 8,40 лв., с вкл. ДДС


 § 4. Изменя се алинея 6 на чл. 23, като придобива следната редакция:

	(6) За ползване на места върху които са  разположени стрелбища,  се събира такса на кв.м. 
		1.	в гр. Кнежа и в кметствата:
	
	Такса/кв.м.

	а)  на ден
	7,20 лв., с вкл. ДДС


§ 5. Изменя се алинея 7 на чл. 23, като придобива следната редакция:
	(7) За ползване на пазари с цел търговия със селскостопанска продукция таксата се определя на ден както следва: 
І.
	
	Такса/ кв.м.
	

	1. на ден
	1,20 лв., с вкл. ДДС
	

	2. за продажба от лек автомобил 
	12 лв., с вкл. ДДС
	

	3. за продажба от кола, впрегната с добитък  
	6 лв., с вкл. ДДС
	

	4. за продажба от товарен автомобил с или  без ремарке  
	24 лв., с вкл. ДДС
	


	5. за продажба от маса с паркирано МПС до нея
	18 лв., с вкл. ДДС
	


§ 6. Изменя се алинея 10 на чл. 23, като придобива следната редакция:
(10) За запазване на място на ул. „Марин Боев”, заключваща се между ул. ,,Димитър Бутански‘‘ и ул. ,,Александър Стамболийски се заплаща такса в размер на 7,20 лв., с вкл. ДДС за един ден. Запазеното място не включва таксата, която се дължи за ползване на мястото по чл.23, ал.4.
§ 7. Изменя се алинея 12 на чл. 23, като придобива следната редакция:
(12) За ползване на тротоари, площади, улични платна и други общински терени за разполагане на строителни материали се събира такса на квадратен метър на ден:
· за гр. Кнежа - 6 лв., с вкл. ДДС
· за селата –  4,80 лв., с вкл. ДДС
         § 8. Изменя се т. 1 на чл. 36, като придобива следната редакция:
1. За издаване на скица за недвижим имот (УПИ/ПИ), за с. Бреница, Еница и Лазарово. 
§ 9. Изменя се т. 9 на чл. 36, като придобива следната редакция:
9. Извършване на проверка за установяване съответствието на строежа с издадените строителни книжа и затова, че ПУП е приложен по отношение на застрояването, съгласно чл. 159, ал.3 от ЗУТ, но не по-малко от 15 лв. 
§ 10. Изменя се т. 10 на чл. 36, като придобива следната редакция:
    	10. Осъществяване на контрол по строителството (участие на общински служител) при откриване на строителна площадка и определяне на строителна линия и ниво на строежа и съставяне на акт Образец 2 или 2а от Наредба №3 от 31.07.2003 г. за съставяне на актове и протоколи по време на строителство.
§ 11 Изменя се т. 13 на чл. 36, като придобива следната редакция:
13. Издаване на разрешение за поставяне на рекламно – информационни елементи: за поставяне на билбордове
§ 12 Изменя се т. 14 на чл. 36, като придобива следната редакция:
  	 14.Издаване на разрешение за поставяне на рекламно – информационни елементи: за поставяне на указателни и информационни табели 
§ 13 Изменя се т. 15 на чл. 36, като придобива следната редакция:
15.Презаверяване на разрешението за строеж, което е загубило действието си, поради изтичане на срока, както и изменение и допълнение на разрешение за строеж
§ 14 Изменя се т. 16 на чл. 36, като придобива следната редакция:
     	16. издаване на удостоверение за идентичност на урегулиран поземлен имот
§ 15 Изменя се т. 16а на чл. 36, като придобива следната редакция:
	16а. Издаване на удостоверение за факти и обстоятелства по териториално и селищно устройство: издаване на удостоверение за административен адрес на недвижим имот
§ 16 Изменя се т. 17 на чл. 36, като придобива следната редакция:
17. за издаване на удостоверение за факти и обстоятелства по териториалното и селищното устройство – за всички други не изрично определени услуги
§ 17 Изменя се т. 19 на чл. 36, като придобива следната редакция:
19. издаване на удостоверение, че обособените дялове или части отговарят на одобрени за това инвестиционни проекти за извършване на доброволна делба по реда на  чл. 202 от ЗУТ
§ 18 Изменя се т. 27 на чл. 36, като придобива следната редакция:
27. одобряване на ПУП до един квартал за имоти извън строителни граници от ОЕСУТ
§ 19 Изменя се т. 28 на чл. 36, като придобива следната редакция:
28. за разглеждане на  ПУП от един до два квартала за имоти извън строителни граници от Експертен съвет
    	§ 20 Изменя се т. 29 на чл. 36, като придобива следната редакция:
29. за разглеждане на ПУП до три квартала за имоти извън строителни граници от ОЕСУТ
§ 21 Изменя се т. 31 на чл. 36, като придобива следната редакция:
31. издаване на разрешение за изработване на Подробен устройствен план (ПУП) със заповед на Кмета на Община Кнежа, съгласно чл. 124а и чл. 135 от ЗУТ в обхват до един квартал
§ 22 Изменя се т. 31б на чл. 36, като придобива следната редакция:
31б. разрешение за изработване на Подробен устройствен план (ПУП) с решение на Общински съвет, съгласно чл. 124а ал. 1 от ЗУТ в обхват до един квартал
§ 23 Изменя се т. 34 на чл. 36, като придобива следната редакция:
34. издаване на констативен протокол и удостоверение за степен на завършеност на строеж
§ 24 Изменя се т. 35 на чл. 36, като придобива следната редакция:
	35. Регистриране и въвеждане на строеж в експлоатация, издаване на удостоверение за въвеждане в експлоатация по чл. 177, ал. 1 и ал. 3 от ЗУТ на строежи от IV и V категория. Срок – 7 дни 
§ 25 Изменя се т. 35а на чл. 36, като придобива следната редакция:
35а. (нова – 29.10.2021 г.) Издаване на удостоверение за факти и обстоятелства по териториално и селищно устройство: извършване на проверка и съставяне на протокол от комисия, съставена от служители на Техническа служба в Общинска администрация – Кнежа, за установяване наличие, липса или начин на трайно ползване на имоти и сгради
§ 26 Създават се нови точки 39, 40 и 41 на чл. 36, със следните текстове:
39. Издаване на разрешение за отсичане и изкореняване до 5 бр. дървета и до 1 дка лозя в селско стопанските земи – безплатно. 
40. Издаване на разрешение за отсичане на над 5 бр. дървета и на лозя над 1 дка. – 5 лв./бр. дърво и 50 лв./над един дка лозя.
   41. Издаване на разрешително за достъп до горски територии, съгласно чл. 148, ал. 2 и ал. 4 от Закон за горите – безплатно.
§ 27 Изменя се т. 42 на чл. 36, като придобива следната редакция:
  42. Издаване на позволително за ползване на лечебни растения 
     § 28 Изменя се т. 43 на чл. 36, като придобива следната редакция:
      43. Издаване на разрешение за отсичане на дълготрайни декоративни дървета и дървета с историческо значение в регулация
      § 29 Изменя се т. 44 на чл. 36, като придобива следната редакция:
44. Издаване на разрешение за отсичане на дълготрайни декоративни дървета и дървета с историческо значение извън регулация.
      § 30 Изменя се т. 50 на чл. 36, като придобива следната редакция:
         50. Издаване на превозен билет за транспортиране на добита дървесина извън горските територии - в размер на 10 лв.
    § 31 Изменя се алинея 1 на чл. 37, като придобива следната редакция:
         Чл. 37.  (1) В хипотезите, в които не е указан срок за извършване на технически услуги се спазват разпоредбите на ЗУТ.

§ 32 Изменят се точка 1, 2, 3, 5, 6, 8, 9, 11, 12, 13, 15, 16, 17, 18, 21, 24, 25, 26 на ал. 1 на чл. 38, като придобиват следната редакция:
1.а) издаване на удостоверение за раждане – оригинал – безплатно.
   б) издаване на удостоверение за раждане – дубликат – се заплаща такса в размер на 5 лева в рамките на деня.
2.  а) издаване на удостоверение за сключен граждански брак - оригинал – безплатно.
б) издаване на удостоверение за сключен граждански брак - дубликат – се заплаща такса в размер на 5 лева в рамките на деня.
в) издаване на препис-извлечение от акт за смърт за втори и следващ път - се заплаща такса в размер на 5 лева в рамките на деня.
г) издаване на препис-извлечение от акт за смърт за първи път – безплатно.
3. издаване на удостоверение,  за липса на съставен акт за гражданско състояние (акт за раждане или акт за смърт)
5. издаване на удостоверение за семейно положение, съпруг/а и деца или удостоверение за семейно положение се заплаща такса в размер на 8 лева в рамките на деня.
6. издаване на удостоверение за съпруг/а и родствени връзки се заплаща такса в размер на 8 лева в рамките на деня.
1. издаване на удостоверение за сключване на брак от български граждани в чужбина 
1. издаване на удостоверение за постоянен адрес при вече регистриран постоянен адрес и за настоящ адрес при вече регистриран настоящ адрес
11. издаване на удостоверение за постоянен адрес след подаване на заявление или за промяна на постоянен адрес и издаване на удостоверение за настоящ адрес след подаване на адресна карта за заявяване или за промяна на настоящ адрес
12. издаване на удостоверение за промени на постоянен адрес, регистриран след 2000 г. и издаване на промени на настоящ адрес, регистриран след 2000 г. 
13.	припознаване на дете 
15.	възстановяване или промяна на име по чл. 19а от ЗГР – безплатно.  
16.	отразяване на избор или промяна на режим на имуществените отношения между съпрузи – безплатно.
17.	предоставяне на данни по гражданска регистрация на държавни органи и институции – безплатно.
18. 	промяна в акт за гражданско състояние – безплатно.  
21. комплектуване и проверка на документи към искане за установяване на българско гражданство


24.	Съставяне на актове за гражданско състояние на български граждани, които имат актове, съставени в чужбина – безплатно.
25.	издаване на удостоверение за родените от майката деца се заплаща такса в размер на 8 лева в рамките на деня
26.	издаване на заверен препис или копие от ЛРК или страница от семейния регистър на населението
§ 33 Изменя се подточка „а“ на точка 1 на ал. 1 на чл. 39, като придобива следната редакция:
	а) удостоверение  за  данъчна  оценка  на недвижим имот и незавършено строителство
§ 34 Създава се нова подточка „б“ на точка 1 на ал. 1 на чл. 39 със следния текст:
              б) удостоверение  за  данъчна  оценка  на право на строеж и ползване
	Такса
	

	10 лв.
	Обикновена услуга (5 дни)

	20 лв.
	Експресна услуга (1 ден)



§ 35 Създават се нови точки 11 и 13 на ал. 1 на чл. 39 със следния текст:
11. издаване на удостоверение за дължим размер на патентния данък – безплатно.
13. заверка на документи по местни данъци и такси за чужбина  
	Такса
	

	10 лв.
	Обикновена услуга (5 дни)


§ 36 Изменя се чл. 41, като придобива следната редакция:
Чл. 41. Тръжна документация
	Такса, с вкл. ДДС
	

	от 12 лв. до 60 лв.
	 В зависимост от обема на набора документи 



§ 37 Изменя се точка 2 и 3 на чл. 42, като придобиват следната редакция:
2. Удостоверение за наличие или липса на претенции за възстановяване на собствеността върху недвижим имот
3. Удостоверение, че имота е отписан от актовите книги за имотите - общинска собственост или за възстановен общински имот
§ 38 Създава се нова точка 5 на чл. 42 със следния текст:
	
             5. справки по актовите книги и издаване на заверени копия от документи относно общинска собственост – 3 лв. 
§ 39 Създава се нов чл. 43 със следния текст:
Чл. 43. Издаване на заповед за изземване на имот по ЗСПЗЗ  – безплатно.
  § 40 Изменят се точка 4 и 5, на алинея 1, на чл. 52, като придобиват следната редакция:
   	4. Общинският съвет определя следните услуги и цени за тях, както следва:
	- издаване на удостоверение за регистрация за извършване на таксиметров превоз на пътници и прекратяване на правата, произтичащи от удостоверение за регистрация за извършване на таксиметров превоз на пътници по молба на неговия притежател – 100 лв.;
	- За включване в списъка на превозните средства към удостоверението за регистрация за извършване на таксиметров превоз на пътници за всяко конкретно превозно средство – такса 10 лв.
	- За отразяване на промени в обстоятелствата, вписани в удостоверението за регистрация за извършване на таксиметров превоз на пътници и отразяване на промени в обстоятелствата, вписани в разрешение за таксиметров превоз на пътници – такса 100 лв.
- вписване и/или отписване на автомобили и/или водачи, които извършват таксиметров превоз на пътници от името на регистриран превозвач, но за своя сметка в списъците към удостоверението за регистрация на превозвача – 10 лв.
	- издаване на разрешение за таксиметров превоз на пътници и холограмни стикери за автомобилите - 50 лв.;
	- прекратяване на действието на разрешение за таксиметров превоз на пътници – 10 лв.
5. издаване на дубликат на удостоверението за регистрация и издаване на дубликат на разрешение за таксиметров превоз на пътници – 10 лева 
  § 41 Изменят се точка 12, 13, 14, 15, 16 на алинея 1, на чл. 52, като придобиват следната редакция:
12. услуга с водоноска
	 

	Такса

	  на територията на града  
	54 лв./час, с вкл. ДДС

	  извън територията на града  
	54 лв./час, с вкл. ДДС



13. услуга извозване на небитови отпадъци с контейнер
	Такса/ курс

	24 лв./курс плюс
3 лв./км, с вкл. ДДС



14. транспортни услуги 
а) на територията на града
	
	Такса

	 със ЗИЛ самосвал
	3,60 лв./ км с вкл. ДДС

	 с ЮМЗ  
	30 лв./ км с вкл. ДДС/курс

	със самоходно шаси
	24 лв./ км с вкл. ДДС/курс



б) извън територията на града
	
	Такса

	 със ЗИЛ самосвал
	3,60 лв./ км с вкл. ДДС



        15. за ползване на автовишка 
	
	Такса

	на територията на града
	42 лв./ час, с вкл. ДДС

	извън територията на града
	42 лв./курс плюс
1,80 лв./км, с вкл. ДДС



16*.извършване на услуга с:  
	
	Такса

	 електрически перфоратор
	36 лв./час, с вкл. ДДС

	 къртач
	48 лв./ час, с вкл. ДДС

	Услуга с багер
	54 лв./ час, с вкл. ДДС



§ 41 Създават се нови точки 17 и 18 на алинея 1, на чл. 52 със следния текст:
17. издаване на карта за безплатно паркиране на МПС, обслужващо хора с трайни увреждания и за ползване на улеснения при паркиране – безплатно
18. такса за ползване на обществена тоалетна – 0,50 лв.
§ 42 Изменят се точка 26 и 27 на алинея 1, на чл. 52, като придобиват следната редакция:
26. Копирни услуги 

	
	Такса, с вкл. ДДС

	 формат А4 едностранно
	0.12

	 формат А4 двустранно
	0.24

	 формат А3 едностранно
	0.24

	 формат А3 двустранно
	0.48



27.	ламиниране
	
	Такса /стр., с вкл. ДДС

	 формат А4  
	1.80 лв.

	 формат А5  
	1,20 лв.

	 формат А6
	0.90 лв.

	 формат - визитка
	0.60 лв. 



  § 43 Изменя се алинея 2, на чл. 52, като придобива следната редакция:
(2) Услуги от местния радиовъзел и цени за тях
	
	Такса, с вкл. ДДС

	  1. излъчване на  съобщения
	3.60 лв./ брой

	  2. излъчване на реклами
	3.60 лв./ минута

	  2. траурно съобщение 
	безплатно

	  3. предоставяне на  радиовреме в изборни и политически кампании
	
6 лв./минута

	  4. излъчване на музикално поздравление
	3,60 лв./песен

	  5. Годишна такса за ползване на РТВ, която се заплаща на две равни вноски – до 31 януари и до 31 юли на текущата година
	
18 лв.

	  6. откриване или преместване на радиоточка
	12 лв.

	  7. възстановяване на закрита радиоточка
	12 лв.

	  8.  ремонт на радиоточка
	6 лв. 



§ 44. Чл. 52а се отменя.
  § 45. Създава се нов §19 в Преходни и заключителни разпоредби, със следния текст:
§19. Наредба е изменена и допълнена с Решение №………по Протокол №……/…….. г. на Общински съвет-Кнежа и влиза в сила три дни след обнародването и на интернет страницата на Община Кнежа. 
           Съгласно  чл. 26, ал. 4, изречение второ от Закона за нормативните актове, във връзка с чл.77 от АПК, в законоустановения 14 – дневен срок от публикуването на настоящото предложение на Интернет страницата на Община Кнежа, се предоставя възможност на заинтересованите лица да направят своите предложения и становища по проекта за изменение и допълнение на Наредба №9 за определянето и администрирането на местните такси и цени на услуги на Общински съвет-Кнежа на е-mail: obstina_kneja@knezha.bg или в Центъра за административно обслужване, находящ се на адрес: ул.,, Марин Боев‘‘№69, гр. Кнежа. Телефон за контакти  09132/7136.
           Проектът на Наредба ще бъде публикуван и за публично обсъждане на Портала за обществени консултации, поддържан от Министерския съвет за срок от 14 дни.
      Причини за прилагане на краткия срок са следните:
          Предложения 14-дневен срок за публично обсъждане на Проекта за изменение и допълнение на Наредбата е съобразен с факта, че сега действащата Наредба за определянето и администрирането на местни такси и цени на услуги на територията на община Кнежа е претърпяла множество изменения и допълнения, но всички те са се изразявали само в единични такива според конкретно възникнала необходимост. Проектът на Наредбата отстранява допуснатите технически грешки. Администрацията по-бързо ще въведе, респективно ще предлага и извършва услуги, които не са разписани в местното законодателство, но същите произтичат като задължения за извършването им от общината посредством нормативен акт от по-висока степен. Наименованията на услугите в Наредбата ще съответстват на наименованията съгласно Административният регистър, който, се поддържа от администрацията на Министерския съвет, в изпълнение на Наредбата за административния регистър.
          Във връзка с посоченото по-горе, срокът за предложения и становища по Проекта, публикуван за обществени консултации, е намален на 14 дни. 
                  
С уважение,
Илийчо Лачовски,           /П/
Кмет на Община Кнежа

